CELEX: 62008CA0299
Language: da
Date: 2009-12-10 00:00:00
Title: Sag C-299/08: Domstolens dom (Tredje Afdeling) af 10. december 2009 — Europa-Kommissionen mod Den Franske Republik (Traktatbrud — direktiv 2004/18/EF — fremgangsmåderne ved indgåelse af offentlige kontrakter — nationale bestemmelser, der foreskriver en enkelt procedure for tildeling af en definitionsaftale for behovene og den efterfølgende udførelsesaftale — forenelighed med det nævnte direktiv)

30.1.2010   
            
            
               DA
            
            
               Den Europæiske Unions Tidende
            
            
               C 24/9
            
         Domstolens dom (Tredje Afdeling) af 10. december 2009 — Europa-Kommissionen mod Den Franske Republik
   (Sag C-299/08) (1)
   
   (Traktatbrud - direktiv 2004/18/EF - fremgangsmåderne ved indgåelse af offentlige kontrakter - nationale bestemmelser, der foreskriver en enkelt procedure for tildeling af en definitionsaftale for behovene og den efterfølgende udførelsesaftale - forenelighed med det nævnte direktiv)
   2010/C 24/13
   Processprog: fransk
   
      Parter
   
   
      Sagsøger: Europa-Kommissionen (ved D. Kukovec, G. Rozet og M. Konstantinidis, som befuldmægtigede)
   
      Sagsøgt: Den Franske Republik (ved G. de Bergues, J.-C. Gracia og J.-S. Pilczer, som befuldmægtigede)
   
      Sagens genstand
   
   Traktatbrud — tilsidesættelse af artikel 2, 28 og 31 i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114) — anvendelse af proceduren med forhandling uden offentliggørelse af en udbudsbekendtgørelse i tilfælde, som ikke har hjemmel i direktiv 2004/18 — sondring mellem »definitionsaftaler«, der er omfattet af direktivet, og »udførelsesaftaler«, der ikke er omfattet af disse bestemmelser — tilsidesættelse af ligheds- og gennemsigtighedsprincippet
   
      Konklusion
   
   
               1)
            
            
               Den Franske Republik har tilsidesat sine forpligtelser i henhold til artikel 2 og 28 i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, idet den har vedtaget og opretholdt artikel 73 og 74-IV i lov om offentlige aftaler, vedtaget ved lovdekret nr. 2006-975 af 1. august 2006, i det omfang disse bestemmelser fastsætter en fremgangsmåde for definitionsaftaler, som giver en ordregivende myndighed mulighed for at tildele en udførelsesaftale (for tjenesteydelser, indkøb eller arbejder) til en blandt indehaverne af de oprindelige definitionsaftaler ved et udbud, der er begrænset til disse indehavere.
            
         
               2)
            
            
               I øvrigt frifindes Den Franske Republik.
            
         
               3)
            
            
               Den Franske Republik betaler sagens omkostninger.
            
         
      (1)  EUT C 272 af 25.10.2008.